Ini Edo
Iniobong Edo Ekim (dem bon am for April 23, 1982) na  Naijá aktres. Ini Edo stat e fim karia for 2000 an e don akt for more dan 100 muvi-dem sins e stat to akt. For  2013, Ini Edo bí joj for di Miss Black Africa UK Pageant. For 2014, United Nations chuz miss Ini Edo  as United Nations Habitat Youth Envoy.

Tori of e life an skul way e go
Ini Edo na  Ibibio wuman fom Akwa Ibom stet for south-south pat of Naijá, nia Calabar. E mama na skul tisha, and e papa na choch elda. Ini Edo bi sekond pikin out of four pinkin-dem wey e mama an papa bon, dem bi three gels one boi. Na strong hand dey yuz train Ini Edo. E go  Cornelia Connely College for Uyo, Naijá . Ini Edo go University of Uyo wia  e get Diploma for Theatre Arts. 
Ini Edo get bachelo digri fom University of Calabar wia e rid Inglish. For 2014, e get skularship to rid law for National Open University of Nigeria.

How e tek wok
The first movie wey shi akt na Thick Madam for 2003. Na one producer dicover Ini Edo wen she go for audition. Ini Edo blow for  2004 when she akt for the movie 'World Apart'. She don akt for more dan 100 film-dem. Dem give her "Best Lead Actress" nomination for di 11th Africa Movie Academy Awards for ha performance for di movie "While you slept".

For  2017, Ini Edo talk sey na only hardwork, delight an dedication fit helep persin succeed for Nollywood industry bikos plenty-distraction dey.

E pasona life
For 2008, Ini Edo mari Philip Ehiagwina wey bi American-based bizines man. Di marej skata  for  Septemba 2014, afta six years. Ini Edo get e fest pikin wey bi girl by anoda wuman wey hep am kari di bele for 2021.

For April 2023, Ini Edo bin tok say di tori of ha rileshonship wit felow aktres Empress Njamah's bifor boyfriend, George Wade, na jos rumor and e nor be true.

Endorsement wey e du
Ini Edo don bi GLO brand ambasado for ten years from 2006 go rich 2016.
For 2010, Ini Edo bi di brand ambasado for Noble Hair.
Ini Edo na brand ambasado for Slim Tea Nigeria.
For 2019 dem mek Ini Edo ambasado for di @MrTaxi_NG brand.

How e tek wok for politis
Dem mek Ini Edo Speshal Asistant to di Akwa Ibom Stet Govno for Culture and Tourism for  2016.

Awods an nominashon

Wie dem gada di tori

Tori About Pipu Life
Tori abaut pipul life
Naija pipul
Pipul wey dem bon for 1982